

|  |
| --- |
|  |

Výročná a finančná správa OZ AUTIS za rok 2024

sídlo: Veľké Stankovce 762 , 913 11 Trenčianske Stankovce

registrácia :dňa 23.2.2012 MV SR

č. spisu: VVS/1-900/90-391 49

Občianske združenie AUTIS v roku 2024 pokračovalo vo svojich aktivitách v rámci svojho zariadenia: Trenčianskeho autistického centra PRO AUTIS. Občianske združenie Autis je tiež zriaďovateľom Súkromnej základnej školy pre žiakov s autizmom v Trenčíne.

Trenčianske autistické centrum PRO AUTIS v roku 2024:

Trenčianke autistické centrum PRO AUTIS je jediným špecializovaným zariadením pre deti predškolského veku v Trenčianskom kraji. Pomáha deťom s poruchou autistického spektra a ich rodičom. Deťom a rodičom sú poskytované služby, ktoré sú aj prevenciou pred sociálno - patologickými javmi a nezamestnanosťou. Autistické centrum slúži aj ako príprava predškolských detí s diagnózou autizmu na vyučovací proces a starším školopovinným deťom pomáha zmysluplne tráviť voľný čas tak, aby pomáhal ich socializácií.

Cieľom autistického centra PRO AUTIS nie je zmeniť autistu alebo naučiť ho nejakým mechanickým úkonom, ale pracovať na vzájomnom porozumení a pochopení a tým podporiť šťastie a spokojnosť autistu a jeho blízkych. Pracujeme aj na povedomí verejnosti v problematike autizmu. Realizujeme prednášky a diskusie s rodičmi, s učiteľmi a odborníkmi. Rodičom je tiež poskytovaná sociálno-právna pomoc, sociálne poradenstvo, sociálne a výchovné programy. Novinkou tento rok bolo zorganizovanie medzinárodnej konferencie „Autizmu od A po Z na Slovensku.“

Odborné terapie majú deti v individuálnom rozvojovom pláne. Denne sa zúčastňujú sociálnej rehabilitácie, canisterapie, arteterapie, Snoezelen terapie a špeciálno-pedagogickej činnosti. 2 krát do týždňa (streda, štvrtok) chodia deti na hipoterapiu do neďalekej obce Opatovce a 2 krát do týždňa ( utorok, streda) centrum navštevuje felinoterapeutka so špeciálnymi mačkami Ragdoll za účelom felinoterapie. Všetky tieto aktivity sa tešia veľkej obľube detí. Tento rok pribudla našim deťom každý utorok aj tanečno – pohybová terapia.

Personálne a organizačné zabezpečenie:

Činnosť špecializovaného zariadenia PRO AUTIS sa začína o 7 : 30. hod. a končí o 15 : 30. hod. Jeho tím tvoria odborníci z oblasti špeciálnej pedagogiky, sociálnej práce, sociálnej rehabilitácie, felinoterapie, arteterapie, ergoterapie a predškolskej pedagogiky. V roku 2024 zariadenie navštevovalo denne 17 detí v 3 triedach a cca 20 detí sa zúčastňovalo hodinových špeciálnych terapií.

Aktivity Trenčianskeho autistického centra PRO AUTIS v r. 2024

SEPTEMBER  
- púšťanie šarkanov  
- výroba zvieratiek z gaštanov  
  
OKTÓBER  
- vyrezávanie a zdobenie tekvíc  
- výroba pozdravov pre starých rodičov  
  
NOVEMBER  
- výroba vianočných ozdôb a adventných vencov z prírodnín  
  
DECEMBER  
- stavanie stromčeka  
- návšteva Mikuláša  
- výlet na vianočné trhy  
- pečenie a zdobenie medovníkov  
- vianočné posedenie  
  
JANUÁR  
- spoločná sánkovačka  
- súťaž v stavaní snehuliakov  
- vešanie búdok s jedlom pre vtáčiky  
  
FEBRUÁR  
- fašiangy s hostinou  
- karneval  
  
MAREC  
- pečenie slaných pochúťok z lístkového cesta  
- výlet na chatu  
  
APRÍL  
- veľkonočná výzdoba  
- zdobenie veľkonočných kraslíc  
  
MÁJ  
- výzdoba a stavanie mája + tancovačka  
- prechádzka do dediny na detské ihrisko  
- návšteva a kŕmenie mláďat na RD  
  
JÚN  
- koncoročný výlet  
- rozlúčka s predškolákmi  
- opekačka  
  
JÚL  
- hasiči a vodné hry  
- kúpanie v bazéne  
- výlet na Kyselku  
- výstava ovocia a zeleniny

----------------------------------------------------------------------------------------------------------------

Projekty OZ AUTIS v roku 2024:

Cez projekty a granty sa snažíme rozširovať a skvalitňovať svoje služby, získavať finančné prostriedky na nákup špeciálnych edukačných pomôcok, ktoré sú potrebné na efektívne vzdelávanie a výchovu autistických detí v autistickom centre PRO AUTIS a základnej škole. Vďaka tomu je možné vybaviť školu a autistické centrum tak, aby deti napredovali a osvojovali si vedomosti, zručnosti a návyky, dostali kvalitnú výchovu, terapie a vzdelávanie, na ktoré majú právo a ktoré vzhľadom na svoju diagnózu autizmus potrebujú.

Projekt Bezpečný prístav

Vďaka dotácii Ministerstva investícií, regionálneho rozvoja a informatizácie Slovenskej republiky sme zrekonštruovali budovu bývalej evanjelickej školy v Beckove, kde plánujeme poskytovať pobytovú sociálnu službu v špecializovanom zariadení pre 6 ľudí s diagnózou autizmus.

**Predmetom projektu** v rámci hlavnej aktivity bude Rekonštrukcia, rozširovanie a modernizácia stavebných objektov existujúcich zariadení, ktoré už poskytujú a zabezpečujú služby na komunitnej báze a jej materiálno-technické vybavenie. Vlastníkom stavebného objektu ako aj parcely je Cirkevný zbor Evanjelickej cirkvi AV na Slovensku, s ktorým Občianske združenie AUTIS, podpísalo nájomnú zmluvu a získalo súhlas s rekonštrukciou priestorov. Rekonštrukciou už jestvujúcej budovy získame priestory Špecializovaného zariadenia pre autistov pre pobytovú formu 6 detí s bezbariérovým prístupom a výťahom do podkrovia. Materiálno- technickým vybavením získame interiérové vybavenie , zariadenia a techniku potrebné k základnej starostlivosti o klienta.  
  
Realizáciou predkladaného projektu sa dosiahnu ****nasledovné ciele:****  
  
- vytvorenie vhodných priestorových podmienok (vhodného fyzického prostredia) pre poskytovanie sociálnych služieb a zabezpečovanie výkonu SPOaSK v zariadení, ktoré je v súlade so zásadami starostlivosti na komunitnej báze, t. j. v prirodzenom sociálnom prostredí alebo v prirodzenom spoločenstve organizačne a kultúrne čo najviac podobnom bežnej rodine.  
- zabezpečovať v prirodzených spoločenstvách organizačne a kultúrne čo najviac podobných bežnej rodine( v zariadeniach plne integrovaných v komunite, vylučujúcich segregáciu a izoláciu) plnohodnotný nezávislý život v prirodzenom sociálnom prostredí.  
- umožniť nezávislý individuálny život za predpokladu posilnenia fungovania a variability komunitných služieb a rôznych preventívnych opatrení zo strany OP ĽZ.  
- prevádzkovať zariadenie s nízkou kapacitou (zariadenia komunitnej starostlivosti).

Mesto Trenčín – Felinoterapia a hipoterapia pre deti s autizmom v Trenčianskom autistickom centre Pro Autis

Vďaka projektu sme mohli zvýšiť počet hodín hipoterapie.

Mesto Trenčín – Benefičný beh Pro Autis

Vďaka projektu sme zakúpili účastnícke medaile a poháre pre víťazov. Výťažok z benefičného behu je venovaný na podporu činnosti občianskeho združenia Autis.

Nadácia EPH

Ďakujeme Nadácii EPH za finančnú podporu za účelom úhrady časti nákladov spojených s personálnym zabezpečením projektu ****„Podpora rodín s dieťaťom s poruchou autistického spektra“****. Vďaka podpore Nadácie J&T od novembra 2022 a teraz aj nadácii EPH rozširujeme naše služby o špeciálne poradenstvo pre rodiny s deťmi s poruchou autistického spektra s cieľom skvalitnenia ich života.

Nadácia SPP

Ďakujeme nadácii SPP za podporu projektu Konferencia "Autizmus od A po Z". Financie sme použili na zaplatenie nájmu, prednášky a simulátora autizmu, ktorý si mohli účastníci počas konferencie vyskúšať.

**Trenčianske osvetové stredisko TNOS**

Ďakujeme Trenčianskemu osvetovému stredisku za podporu projektu Konferencia "Autizmus od A po Z".

Trenčiansky samosprávny kraj

Ďakujeme TSK za podporu pri realizácii projektu "Autizmus od A po Z na Slovensku".

Nadácia AS Trenčín – Hviezdy deťom

Aj tento rok sme boli súčasťou benefičnej akcie Hviezdy deťom. Finančný dar sme použili na prevádzku Trenčianskeho autistického centra Pro Autis.

1. Nadácia Pontis a nadačný fond Tesco

Ďakujeme nadácii Pontis, nadačnému fondu Tesco za podporu projektu "Prirodzený tieň na ihrisku Trenčianskeho autistického centra Pro Autis", vďaka ktorému sme mohli vysadiť strom platan, ktorý poskytne našim deťom tieň pri hre na ihrisku.

1. ČSOB a Nadácia Pontis

Ďakujeme všetkým z ČSOB Trenčín Vajanského za milú návštevu a podporu. Veľká vďaka patrí tiež Nadácii Pontis a projektu Thanksgiving Tuesday, vďaka ktorému naše občianske združenie získalo podporu.

1. Profesia

Ďakujeme spoločnosti Profesia za milú návštevu a podporu. Veľká vďaka patrí tiež Nadácii Pontis a projektu Thanksgiving Tuesday, vďaka ktorému naše združenie získalo podporu.

Konštrukta

Ďakujeme spoločnosti Konštrukta za podporu činnosti nášho združenia. Aj vďaka Vám deti s autizmom z Trenčianskeho kraja môžu rozvíjať svoje zručnosti a napredovať v bezpečnom prostredí.

1. Nadácia Pontis a Nadačný fond Slovenské elektrárne – projekt Naše Mesto

Ďakujeme nadácii Pontis a Nadačnému fondu Slovenských elektrární za vytvorenie bezpečného prostredia pre rozvoj našich detí.

Ďakujeme

organizáciám, firmám, sponzorom a orgánom samosprávy a mesta za podporu a spoluprácu, médiám za mediálnu podporu, všetkým, ktorí združeniu prispeli dvomi percentami z dane, odborníkom, dobrovoľníkom a rodičom detí.